


Rahe Amal Hindi se lipyantaran kiya he. 
‘Note:- Hadees ki Rivayat ka khulasa he.’ 
Bismillahirrahmanirrahim 


{1} Muatta Imam Malik 

Khulasa- Rasulullah # ne farmaya 
mujhe Allah ki taraf se bheja gaya he 
taki akhlaki achchhaiyo ko intiha tak 
pohuchavu. Yani Aap # ki nubuvvat ka 
maksad ye he ki logo ke akhlaq aur 
mamlat ko thik kare unke andar se 
bure akhlaq ki jade ukhade aur unki 
jagah behtar akhlaq paida kare, ye 
tazkiya Aap = ke bheje jane ka maksad 
he. Aap # ne apne kaul aur amal se 
tamam achchhe akhlaq ki fehrist tayar 
ki, aur puri zindagi par zindagi ke 
tamam shobo par lagu kiya aur har 
tarah ke halat me unse chimte rahne ki 
hidayat ki. Achchhe akhlaq kya he? 
Iski tashrih Abdullah bin Mubarak ne 

in alfaz me ki he, tarjuma- achchhe 
akhlaq naam he khusharooe ka, maal 
kharch karne ka aur kisi ko taklif na 
dene ka. Dekhiye achchhe akhlaq ka 
dayra kitna lamba chauda he. 


{2‘ Bukhari va Muslim; Raavi Hazrat 
Abullah Bin Amar Bin Al Aas Rd. 
Khulasa- Rasulullah = na to behayai ki 
baat zuban se nikalte aur na behayal 
ka kaam karte aur na dusro ko bura 
bhala kehte aur Aap ™ farmate the ki 
tum me behtar log vo he jo akhlag Ke 
achchhe he. 


{3 Muatta Imam Malik; Raavi Hazrat 
Muaz Rd. 

Khulasa- Rasulullah @ ne mujhe yaman 
bhejte vakt jo akhiri vasiyyat rakab 
par paav rakhte vakt farmayi vo ye thi 
ki logo ke saath achchhe akhlaq me 
pesh aana. 

